Jucătorii lui Napoli se îmbogățesc dacă trec de FC Barcelona! Primă uriașă pentru calificarea în sferturile Champions League
FC Barcelona și Napoli se întâlnesc în returul optimilor de finală din UEFA Champions League. În prima partidă, scorul a fost egal, 1-1.
Deținătoarea titlului de campioană din Serie A are un sezon cu rezultate sub așteptări pe plan intern, aflându-se d-abia pe locul șapte.
Napoli are 44 de puncte, la șapte puncte distanță de primele patru clasate, astfel că speră să facă o figură cât mai bună în UEFA Champions League.
Primă importantă pentru calificarea în sferturi
Aurelio De Laurentiis a găsit o modalitate interesantă pentru a-și motiva jucătorii să se lupte de la egal la egal cu FC Barcelona.
Gazzetta dello Sport a dezvăluit că napoletanii au pregătite 10 milioane de euro drept primă de calificare.
Victor Osimhen a ales să joace pentru Chelsea!
Nigerianul are și o clauză de reziliere uriașă în contractul său cu Napoli, în valoare de 130 de milioane de euro. Potrivit Fichajes, Victor Osimhen a ales deja unde vrea să joace.
Africanul vrea să evolueze pentru Chelsea, în Premier League, echipă care ia serios în calcul să-i achite clauza de reziliere. Potrivit informațiilor apărute în presa britanică, Todd Boehly pregătește din nou un buget impresionant pentru transferuri, în valoare de aproape 200 de milioane de euro.
Recent, Aurelio De Laurentiis, patronul lui Napoli, a anunțat că despărțirea dintre atacantul nigerian și club este iminentă.
"Plecarea lui Osimhen era stabilită încă din vara trecută, negocierile pentru prelungirea acordului s-au încheiat rapid, au fost mai mult ca discuțiile între prieteni. Știam încă din vară că poate merge la Real Madrid, PSG sau un mare club din Anglia", a spus Aurelio De Laurentiis.
Produs de Ultimate Strikers FC Deba (07/2010-06/2012), Victor Osimhen a fost legitimat de-a lungul carierei sale la echipe precum VfL Wolfsburg, RSC Charleroi, LOSC Lille și Napoli.
Urmăriți SPORT.RO și pe Google News